  Виталий Пронин Глаз ёросын ортчиз уйпал удмуртъёслэн кырӟанъя «Пестро саес» кыкетӥ фестивальзы.Уйпал удмуртъёслэн дӥськутсы яркыт, соин ик ужрадэз но «пестро саес» нимазы. Туэ со ортчиз Штанигуртын, ёросысь вить коллектив кырӟан-веранъя вожвылъяськонэ пыриськиз. Ас быгатонлыкъёссэс возьматыны вуизы Шаркан, Эгра, Дэри но Ува ёросъёсысь коллективъёс. Кырӟась-верасьёслэсь быгатонлыксэс эскериз шаерысьтымы кырӟась Мария Корепанова.Нырысетӥ степенё лауреат луиз Глаз ёросысь Золотари гуртысь «Пестро саес» коллектив. Кыкетӥ но куинетӥ интые потӥзы Шаркан ёросысь Пашур-Вишур гуртысь арганчи Александр Ашихмин но Дэри ёросысь Ӵӧж гуртысь «Пинал даур» ансамбль. Кызьы вераз та фестивалез ортчытӥсь, Глазысь культурая центрысь специалист Светлана Захарова, азьланяз таӵе ужрадэ бускель улосъёсысь коллективъёсты но ӧтьыны малпало.Валентина Кутузова Теги: Глаз фестиваль  